লিনাক্সকে এ ধরনের নেটওয়ার্কের সাথে খাপ খাওয়াতে হলে সাম্বা (samba) নামে একটি প্যাকেজ গুরুত্বপূর্ন ভুমিকা পালন করে থাকে। এটির সাহায্যে লিনাক্স মেশিন উইন্ডোজ মেশিনের সাথে যোগাযোগ রক্ষা করা থেকে শুরু করে বিভিন্ন হার্ডওয়্যার ডিভাইস শেয়ারিং (যেমনঃ প্রিন্টার, স্ক্যানার, সিডি/ডিভিডি রম) এর কাজ করে থাকে। উইন্ডোজ এর নিজস্ব নেটওয়ার্কিং প্রটোকল হচ্ছে SMB। সাম্বা লিনাক্স পরিবেশে এ প্রটোকল বাস্তবায়ন করে থাকে তাই লিনাক্স মেশিন খুব সহজেই উইন্ডোজ মেশিনকে চিনতে পারে। এছাড়াও সাম্বার সাহায্যে লিনাক্স মেশিনকে উইন্ডোজ নেটওয়ার্কের WINS Server বা ডোমেইন কন্ট্রোলার হিসেবে রূপান্তরিত করা যায়। তবে আমরা এখানে একটি পিয়ার টু পিয়ার নেটওয়ার্কিং পরিবেশে লিনাক্সকে কিভাবে কাজে লাগানো যায় তা দেখব অর্থাৎ এখানে সব মেশিন একটি নির্দিষ্ট ওয়ার্কগ্রুপের অধীনে একে অন্যের সাথে যোগাযোগ রক্ষা করবে। এ ধরনের নেটওয়ার্কিং দিয়ে সাধারন অফিস বা বাসাবাড়িতে কাজ করা হয়ে থাকে।